Mi smo u školi slavili Dan pobjede. Učiteljica Smilja je za Dan pobjede ispitivala gradivo šta nam je rekla da ga naučimo za Dan pobjede. Uča je rekla: „Ako je Dan pobjede veliki i značajski praznik, to ne znači dašmo zanemarit naše redovne školske aktivnosti! Naprotiv! Najbolješmo obilježit Dan pobjede tako da kroz ispitivalo utvrdimo sve šta moramo znat o Danu pobjede!“ Moj drug Dino je u klupi nagnijo se prema meni i šapnijo je: „Ko je tu koga pobjedija za Dan pobjede?“ Ja sam njemu šapnijo: „Neam blage! Sigurno naši njihove!“ Dino je šapnijo: „Ko su naši, a ko njihovi?“ Ja sam šapnijo: „Neam pojma! Naši su stoposto Hrvati! Inače se ne bi slavija Dan pobjede!“ Dino je šapnijo: „Znači ne znamo ko su njihovi?“ Ja sam šapnijo: „Šta nas kuri bolac! Ako znamo po odgovora, to je dosta za duju!“

Onda je učiteljica Smilja otvorila dnevnik i prozvala je onu Nelu Svinjogojstvo za ispitivalo. Nela je ustala iz klupe i ukočenila se u stavu mirno. Uča Smilja je njoj postavila pitanje: „Jesil ti, Nela, ikad čula za Nezavisnu Državu Hrvacku, koja se još kolokvilijalno zove i Endeha?“ Nela Svinjogojstvo je rekla: „Nisan!“ Uča je pitala: „A jel znaš da je ta Endeha bila fašistička i kvislingistička tvorevina u savezu sa nacističkom Njemačkom?“ Nela je rekla: „Ne znan!“ Uča je pitala: „A jel znaš da je na čelu Endeha bija zloglasni fašista i ustašista Ante Pavelić?“ Nela je rekla: „Neam pojma!“ Uča je pitala: „A jel znaš da je ti Pavelić bija najveći frend sa najvećin krvolocima ka šta su Hitler i Musolini?“ Nela je rekla: „Neam pojma!“ Uča je pitala: „A jel znaš da su se u fašističkoj i kvislingističkoj Endeha otvarali logori di su fašisti i ustašisti zatvarali i ubivali nevini svit?“ Nela je rekla: „Nikad čula!“ Učiteljica Smilja je rekla: „Bravo, Nelice! Sidi, imaš peticu!“

Nela Svinjogojstvo je sila nazad u klupu i rekla je: „Fala, učiteljice!“ Uča je rekla: „Ne tribaš mi se ništa zafaljivat, zlato! Vidi se da si učila i vridno prostudirala zadano gradivo! Na pet teških pitanja dala si pet najtačnijih odgovora! Peja je više nego zaslužena!“ Nela je porumenkila po obrazima i zatrepćala je sa očima. Meni i Dinu je uletijo nekužitis na kvadrat. Učiteljica Smilja je dignila bradu prema uzbrdo i rekla je: „Mogu samo kazat da san ponosna šta u ovon razredu ima i takvih učenica koje super turbo ekstra marljivo i savjesno savlađivaju svoje školske obaveze! Samo tako nastavi, Nelice, i doguraćeš do presjednice republike!“

Moj drug Dino je u klupi nagnijo se prema meni i šapnijo je: „Šta je ovo, jebate led? Kako može dobit peticu neko ko ništa ne zna?“ Ja sam šapnijo: „Neam dvi čiste! Ovo mi je nešto skroz novo!“ Onda je mala Teica iz klupe isprid okrenila se prema nama i šapnila je: „Kako ne kužite, blentoni! Ako ne znaš ništa o hrvackom fašizmu, to znači da si hrvacki antifašist!“ Ja sam šapnijo: „Da si šta?“ Teica je šapnila: „Da si antifašist! A uča je rekla da za Dan pobjede svi moramo bit antifašisti!“ Dino je šapnijo: „Nemoj me jebat?“ Ja sam šapnijo: „Nisan zna za tu taktiku!“ Mala Teica je šapnila: „Zato šta ste juče picali nastavu! Uča je sve objasnila!“ Ja sam šapnijo: „Šta je objasnila?“ Teica je šapnila: „Objasnila je da je fašizam mrkli mrak kojem se triba suprostavit svin srestvima! I da su hrvacki antifašisti oni koji neće ni da čuju za hrvacki fašizam!“ Dino je malo dumao i šapnijo je: „Jel mogu ja onda dobit peju iz matuše jerbo san hrvacki antimatematičar?“ Ja sam šapnijo: „A ja peju iz hrvackog jerbo san hrvacki antihrvat?“

Samo onda je učiteljica Smilja doviknila: „Kakva je to govorancija u zadnjoj klupi?“ Ja sam rekao: „Nikakva!“ Uča je rekla: „E kad je nikakva, onda se ti Robi malo digni da odgovaraš gradivo!“ Ja sam skočijo se iz klupe i ukipao sam se u stavu mirno. Uča Smilja je rekla: „Aj da te vidin, mladiću! Jesil ti, Robi, ikad čuja za Nezavisnu Državu Hrvacku, koja se još kolokvilijalno zove i Endeha?“ Ja sam rekao: „Jesan!“ Dino je mene pogledao sa zbunjozom. Uča je pitala: „A jel znaš da je ta Endeha bila fašistička i kvislingistička tvorevina u savezu sa nacističkom Njemačkom?“ Ja sam rekao: „Znan!“ Uča je dreknila: „Kako, jebemu mater!? Pa sad ti je Nela rekla tačne odgovore na pitanja, a ti opet odgovaraš krivo! Jesil ti malo glup?“ Ja sam rekao: „Malo jesan! Al nisan toliko glup da doguram do presjednice republike!“

Učiteljica Smilja je otvorila dnevnik i rekla je: „Okej, pametnjakoviću, onda si dogura do asa! I plus ti i Dino imate po četri neopravdana jerbo ste juče izostali sa nastave!“ Ja sam rekao: „Pardon, učiteljice, al mi smo opravdano izostali!“ Uča je rekla: „Ma nemoj? A zašto?“ Ja sam rekao: „ Zato šta je naša škola igrala nogometnu tekmu protiv osnovne Alojzije Stepinac! Morali smo ić navijat i vikat Za dom spremni!“ Uča Smilja je revijski raširila oči i zapiljila se u mene. Onda je ona stavila ruke na kukove i pitala je: „A zašto ste, moliću lipo, vikali Za dom spremni?“ Ja sam slegnijo sa ramenima i rekao sam: „To stvarno ne znan!“ Uča je pitala: „A jel ti znaš da je Za dom spremni bija službeni pozdrav u fašističkoj i kvislingističkoj Endeha?“ Ja sam rekao: „Neam blage!“ Uča je rekla: „Aj dobro! Izvuka si se u zadnji čas!“

Onda je učiteljica Smilja uzela kemijsku za upisat u dnevnik i rekla je: „Imaš solidnu tricu! I plus ti se izostanak sa nastave vodi ka opravdan!“ Ja sam rekao: „Fala, učiteljice!“ Uča je rekla: „Živa šteta šta si se na početku malo spetlja! Inače si po ovom na kraju moga skupit i peju!“ Ja sam rekao: „Sve fajn! Mora san u finišu malo popravit dojam, jerbo san ubra da van je prpa zabit mi negativnu ocjenu!“ Uči je uletilo čudilo: „Molin? Nisan ti baš razumila tu spiku!“ Ja sam rekao: „Kažen, skužija san da van je vuna zbičit mi asa!“ Uča Smilja je rekla: „O čemu ti pričaš? Zašto bi mi bila vuna zavidat ti asa?“ Ja sam rekao: „Ko se ne bi usra od partizanske jedinice?“

Robi K. (IIIa)

Peščanik.net, 12.05.2015.

The following two tabs change content below.

Biografija

Latest Posts